Tutu rus by die huis | Netwerk24
09 Desember 2019 19:02
Emeritus-aartsbiskop Desmond Tutu is Maandag uit die hospitaal in Kaapstad ontslaan en is tuis met die dokter se opdrag dat hy moet rus.
Die Desmond & Leah Tutu Legacy Foundation het die middag bevestig dat Tutu (88) tuis is nadat hy ses dae in die hospitaal vir ’n infeksie behandel is.
Niclas Kjellstrom-Matseke, voorsitter van die stigting, het verlede week aangedui dat Tutu glo vroeg vandeesweek terug by sy familie sal wees.
Hy het toe gesê die familie wil hul innige dank uitspreek teenoor die publiek vir hul liefde en gebede.
Tutu is oor die laaste paar jaar verskeie kere vir ’n soortgelyke toestand in ’n hospitaal behandel en ontvang reeds jare lank behandeling vir prostaatkanker.
Tutu hopelik volgende week weer tuis
De Klerk-stigting wens Tutu spoedige herstel toe KYK: Studente praat politiek, verkiesing en korrupsie | Netwerk24
06 Mei 2019 11:33
Huzaifa Kahn aan die woord tydens die verkiesingsgesprek in Pretoria. Foto: Martin de Kock
Hul lont is kort.
Studente van Stellenbosch, Potchefstroom, Johannesburg en Pretoria se uitkyk op hul toekoms in Suid-Afrika blyk nie tans baie rooskleurig te wees nie.
Die Student en Netwerk24 het in April by studente van die Universiteit Stellenbosch, die Noordwes-Universiteit, die Universiteit van Pretoria en die Universiteit van Johannesburg gaan kers opsteek voor die verkiesing van 8 Mei.
Vir baie studente sal dit Woensdag, 8 Mei, die eerste keer wees wat hulle hul kruisie langs ’n politieke party gaan trek in ’n algemene verkiesing.
Die drie verkiesingsgesprekke is opgeneem en is deur die televisieaanbieder, Sinki Mlambo, aangebied.
Nié net het die studente oor die verkiesing gepraat nie, maar ook mond uitgespoel oor korrupsie, emigrasie en misdaad.
“Vir baie studente sal dit Woensdag, 8 Mei, die eerste keer wees wat hulle hul kruisie langs ’n politieke party gaan trek in ’n algemene verkiesing,” het die redakteur van Die Student, Anika Marais, gesê.
“Dit was vir Netwerk24 en Die Student belangrik om te gaan uitvind hoe hierdie nuwe kiesers na Suid-Afrika kyk. Hul antwoorde sal jou beslis verras!”
Kyk die drie verkiesingsgesprekke hier:
Wonder jy waaroor studente dink? Lees hul meningstukke gratis op Die Student.